I Need Your Love

«I Need Your Love»  (Ինձ պետք է քո սերը), շոտլանդացի պրոդյուսեր և դիջեյ Քելվին Հարիսի սինգլն իր «18 Months» երրորդ ստուդիական ալբոմից։ Ներառում է բրիտանացի երգչուհի Էլլի Գոլդինգի վոկալը։ Թողարկվել է 2013 թվականի ապրիլի 2-ին որպես ալբոմի յոթերորդ սինգլ։ Սինգլը ներառված է նաև որպես բոնուս-թրեք Գոլդինգի «Halcyon» երկրորդ ստուդիական ալբոմում։

Սինգլն արժանացել է քննադատների դրական գնահատականների։ Այն հասել է չորրորդ հորիզոնականին UK Singles Chart հիթ-շքերթում։ Այն նաև ընդգրկվել է առաջին հնգյակում Ավստրալիայում, Ավստրիայում, Ֆինլանդիայում և Շվեդիայում, առաջին տասնյակում՝ Բելգիայում, Իռլանդիայում և Շվեյցարիայում և առաջին քսան երգերի ցանկում՝ ԱՄՆ-ում։ 2014 թվականին երգը ներկայացվել է «British Single of the Year» մրցանակաբաշխությանը, իսկ տեսահոլովակը ներկայացվել է  «British Video of the Year» մրցանակի։

Կոմպոզիցիա 
Երգը գրված է դո մինոր տոնայնությամ և հետևում է Cm—A♭—E♭—B♭ ակորդային պրոգրեսիայում։ Ունի րոպեում 125 հարված տեմպ։

Քննադատների գնահատականներ 
Սինգլը հիմնականում դրական արձագանքներ է ստացել երաժշտական քննադատների կողմից։ Digital Spy-ից Ռոբերտ Քոփսին երգին տվել է հինգ աստղից 4-ը՝ հայտարարելով, որ Գոլդինգի մեղմ վոկալը առանձնացնում է երգը մնացածներից։ Idolator-ից Սեմ Լանսկին գրել է, որ Գոլդինգի բնորոշ մեղ վոկալը ավելի կպչուն է հնչում Հարիսի ֆուտուրիստական էլեկտրո-գործիքավորման համատեքստում։ Billboard-ը մեկնաբանել է, որ Գոլդինգի մեղմ ձայնը կրում է այնքան ջերմություն, որ ոչ մի սինթետիկ խառնաշփոթ չի կարող խլացնել այն։

Տեսահոլովակ 
Տեսահոլովակի ռեժիսորը Էմիլ Նավան է։ Պրեմիերան կայացել է 2013 թվականի ապրիլի 14-ին։ Տեսահոլովակում երգը կրճատված է․ բաց են թողնված որոշ ներածական նոտաներ, և երգն սկսվում է անմիջապես Գոլդինգի կատարումից։

Տեսահոլովակում նկարահանվել են  Քելվին Հարիսը և Էլլի Գոլդինգը՝ մարմնավորելով ռոմանտիկ զույգի Մայամիում ուղևորության ընթացքում։

Տեսահոլովակը ներկայացվել է 2013 թվականի MTV Video Music Awards մրցանակի՝ Լավագույն համատեղ աշխատանք և Ամռան լավագույն երգ անվանակարգերում։

Երգացանկ

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Թողարկման պատմություն

Ծանոթագրություններ

Արտաքին հղումներ 
 

Քելվին Հարիսի երգեր
2012 երգեր
Էլլի Գոլդինգի երգեր
2013 երգեր
Դանս-փոփ երգեր
Երգեր այբբենական կարգով